### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2022-2025 er der afsat et rådighedsbeløb på i alt 2,331 mio. kr. årligt til koordinerende arbejder med ledningsejere. Der søges om en anlægsbevilling til koordinerende arbejder med ledningsejere svarende til det samlede rådighedsbeløb i 2022 på 2,331 mio. kr.

## Indstillinger

Direktøren indstiller, at der gives en anlægsbevilling på i alt 2,331 mio. kr. finansieret af rådighedsbeløbet til koordinerende arbejder med ledningsejere i 2022.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2022-2025 er der afsat et rådighedsbeløb på i alt 2,331 mio. kr. årligt til koordinerende arbejder med ledningsejere.

Der søges en anlægsbevilling svarende til rådighedsbeløbet til betaling af Kalundborg Kommunes fortsatte andel af igangværende og forestående ledningsarbejder forestået af ledningsejere af digital infrastruktur, forsyningsselskaber med flere. Arbejderne udføres ofte af private entreprenører, hvor kommunen med fordel indgår i samarbejder om renovering af fortove, materialer, samt asfalt- og belægningsarbejder med videre.

Bevillingen er endnu ikke disponeret.

## Økonomiske konsekvenser

Der er afsat et rådighedsbeløb på i alt 2,331 mio. kr. i 2022 til koordinerende arbejder med ledningsejere. Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.